  Виталий Пронин 16-тӥ куартолэзе Ижысь филармониын Н. Михалковлэн академиез Тимченколэн фондэз юрттэмен ортчытоз кастинг но мастер-класс. Кастинге театр но кино удысъёсын тыршисьёсты, творческой вузъёсысь бадӟым курсъёсын дышетскисьёсты ӧтё. Мылкыд карисьёсын кенешоз комиссия: педагог, Россиысь калык артист Авангард Леонтьев, педагог но режиссёр Сергей Землянский, искусствоведениея кандидат Игорь Беляев. Собеседованиез ортчемъёсты бӧрысь чортозы Москвае - отын берпуметӥ кастинг ортчоз. Та дыре Академиысь комиссия Россиысь пӧртэм улосъёсы вуылэ, талантъёсты утчаса. Тужгес устоосыз Н. Михалковлэн кинематографической но театральной искусствоосъя академияз дунтэк дышетскозы. Удмуртиысь артистъёслы но студентъёслы мастер-класс ортчытоз режиссёр-хореограф Сергей Землянский. Со радъяськоз 12.30 часысен 15 часозь. Собеседование сярысь тросгес тодыны но отчы гожтӥськыны, мастер-классэ регистрация ортчыны луэ академилэн academynsm.ru вотэс бамаз. Елена но Геннадий Тимченкоослэн фондзы пӧртэм улосвылъёсысь быгатӥсь егитъёслы юрттыны тырше. Н. Михалковлэн академияз тодон-валанзэс но квалификацизэз будэто актёръёс, режиссёръёс, продюсеръёс. Анастасия Шумилова  